A4-0425/98

Päätös tuloksista, joihin päästiin Euroopan parlamentin, neuvoston ja komission 4. maaliskuuta 1975 antaman julistuksen mukaisessa neuvottelussa, joka koski yhteisiä suuntaviivoja neuvoston asetuksen antamiseksi (EY, EHTY, Euratom) Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta (KOM(96)0351 - C4-0497/96 - 8914/98 - C4-0416/98 - 96/0189(CNS))(Neuvottelumenettely)

Euroopan parlamentti, joka

- ottaa huomioon lausuntonsa ((EYVL C 286, 22.9.1997, s. 330. )) komission ehdotuksesta neuvostolle ((EYVL C 296, 8.10.1996, s. 13.)),

- ottaa huomioon komission muutetun ehdotuksen ((EYVL C 359, 25.11.1997, s. 9.)),

- ottaa huomioon neuvoston 5. kesäkuuta 1998 antamat yhteiset suuntaviivat (8914/98 - C4-0416/98 - 96/0189(CNS)),

- ottaa huomioon 4. maaliskuuta 1975 annetun Euroopan parlamentin, neuvoston ja komission yhteisen julistuksen ja erityisesti sen 2 ja 7 kohdan,

- ottaa huomioon tekstin, jonka neuvosto välitti 23. syyskuuta 1998 käydyn kolmen osapuolen vuoropuhelun johdosta, ja 12. lokakuuta 1998 pidetyn neuvottelun tulokset,

- ottaa huomioon työjärjestyksensä 63 artiklan 4 kohdan,

- ottaa huomioon talousarvion valvontavaliokunnan mietinnön (A4-0425/98);

1. Ottaa huomioon oheiset neuvottelumenettelyn tulokset ja on valtuuskuntansa puoltavan lausunnon kannalla;

2. Ilmaisee tyytyväisyytensä neuvoston yhteistyöhenkeen, joka avaa myönteiset näkymät varainhoitoasetuksen uudistamisen yhteydessä tehtäville sitoumuksille;

3. Kehottaa pääsihteeriään yhteisymmärryksessä neuvoston pääsihteerin kanssa julkaisemaan nämä tulokset Euroopan yhteisöjen virallisessa lehdessä;

4. Kehottaa puhemiestään välittämään tämän päätöslauselman neuvostolle ja komissiolle.

ANNEXE

NEUVOTTELUN TULOS

(Muutokset neuvoston suuntaviivoihin (C4-0416/98))

I. Yhteisten suuntaviivojen muuttaminen

(Muutokset alleviivattu)

1. Yhteisten suuntaviivojen 1 artiklan 3 kohdan b alakohta

b) Lisätään 4 kohtaan kolmas alakohta seuraavasti:«Kaikki talousarvion toteuttamistoimet, jotka saattavat johtaa menoja koskevan valtuutuksen antajan, valtuutetun henkilön ja ulkopuolisen vastaanottajan väliseen eturistiriitaan, ovat kiellettyjä. Tämän artiklan täytäntöönpanon edellytykset määritellään 139 artiklassa tarkoitetuissa soveltamista koskevissa yksityiskohtaisissa säännöissä erityisesti seuraavien näkökohtien suhteen: - eturistiriidan syyt,- henkilöt, joiden välille voi syntyä eturistiriita,- eturistiriidan seuraukset.»2. Yhteisten suuntaviivojen 1 artiklan 3 kohdan c alakohta kuuluu seuraavasti:

c) Lisätään 4 kohtaan alakohta seuraavasti:

«Toimihenkilöön, joka hyväksyy maksusitoumuksen tai maksumääräyksen ilman suoraa tai välillistä valtuutusta tai ylittää tässä toimessa hänelle nimenomaisesti siirretyn toimivallan rajat, voidaan kohdistaa kurinpitomenettely ja hänet voidaan saattaa korvausvelvolliseksi V osaston säännösten mukaisesti. Kukin toimielin hyväksyy sisäiset säännöt, joissa määrätään välillistä valtuutusta koskevien asiakirjojen antamismenettelystä. Näissä asiakirjoissa on mainittava yksityiskohtaisesti ne valtuudet, jotka siirretään.»

3. Yhteisten suuntaviivojen 1 artiklan 10 kohdassa 39 artiklan toisen ja kolmannen kohdan korvaavan tekstin loppuun lisätään seuraava lause:

«Tilintarkastustuomioistuin antaa vuosittain vastuuvapausmenettelyn yhteydessä Euroopan parlamentille ja neuvostolle kertomuksen hyväksymismerkinnän epäämisen huomiotta jättämistä koskevan päätöksen seurauksista, jotka liittyvät laillisuuteen tai julkisia rakennusurakoita tai palveluhankintoja koskevan direktiivin noudattamatta jättämiseen.»4. Yhteisten suuntaviivojen 1 artiklan 14 kohta:

14) Lisätään 58 artiklan 3 kohtaan seuraava lause:«Tarjouksen tekijän tarjouksen on sisällettävä alusta lähtien kilpailusta poissulkemisen uhalla kaikki tarjouskilpailussa vaaditut tiedot. Tarjouksessa vaadittujen tietojen yksilöintiperusteet määritetään 139 artiklassa säädetyissä soveltamista koskevissa yksityiskohtaisissa säännöissä.»ANNEXE

II. Neuvottelukokouksen pöytäkirjaan kirjatut julistukset

Euroopan parlamentin, neuvoston ja komission yhteinen julistus

«Euroopan parlamentti, neuvosto ja komissio antavat julistuksen siitä, että varainhoitoasetuksen 1 artiklan 7 kohdassa ja 36 artiklan 2 kohdassa säädettyyn määrärahojen vapauttamiseen liittyviä säännöksiä ei sovelleta rakennerahastoihin ja koheesiorahastoon, jottei etukäteen vaikutettaisi niiden keskustelujen tuloksiin, joita käydään komission ehdotuksista, jotka on esitetty Agenda 2000:n yhteydessä rakennerahastojen ja koheesiorahaston uudistamisesta (KOM(98)0130 lopullinen).

Parlamentti, neuvosto, ja komissio antavat lisäksi julistuksen siitä, että ne varmistavat, että näiden ehdotusten perusteella tehtäviin asetuksiin sisältyvät ratkaisut ovat johdonmukaisia edellä mainittujen 1 artiklan 7 kohdan ja 36 artiklan 2 kohdan kanssa.»

Komission julkilausumat1. «Komissio ilmoittaa, että se antaa varainhoitoasetuksen kokonaisuudistusta koskevassa ehdotuksessaan, joka sen on määrä esittää vuoden 1999 alussa, aiheelliset säännökset yhteisön määrärahojen myötä kertyvistä koroista johdonmukaisesti ja moitteettoman varainhoidon tavoitteiden mukaisesti.

2. Komissio on ottanut huomioon Euroopan parlamentin pyynnön, että kun varainhoidon valvoja antaessaan ennakolta hyväksymismerkintänsä maksusitoumuksille toteaa, että määrärahat ovat käytettävissä, tämä merkitsee, että määrärahat ovat käytettävissä kyseisenä varainhoitovuonna ja kyseisiä budjettikohtia varten. Komissio ilmoittaa käsittelevänsä tämän pyynnön tarkasti laatiessaan varainhoitoasetuksen kokonaisuudistusta koskevaa ehdotusta, jonka se esittää vuoden 1999 alussa.»